**รายงานการประชุม**

**คณะกรรมการพิจารณาการก่อสร้างสิ่งล่วงล้ำลำน้ำจังหวัดอ่างทอง**

**ครั้งที่ ๓/256๑**

**วันศุกร์ที่ ๒๐ กรกฎาคม ๒๕6๑ เวลา 10.00 น.**

**ณ ห้องประชุมเทศบาลตำบลไชโย อำเภอไชโย จังหวัดอ่างทอง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นายประมวล มุ่งมาตร รองผู้ว่าราชการจังหวัดอ่างทอง (ประธาน)
2. นายสมยศ พุ่มน้อย ปลัดจังหวัดอ่างทอง
3. นางสาววีรวรรณ จันทนเสวี แทน หัวหน้าสำนักงานจังหวัดอ่างทอง
4. นายขจร บุญเสริม แทน เจ้าพนักงานที่ดินจังหวัดอ่างทอง
5. นายสุรเดช ศรีคำมูล แทน โยธาธิการและผังเมืองจังหวัดอ่างทอง
6. นางสาวเบญจมาศ ปลายยอด แทน ผู้อำนวยการสำนักงานทรัพยากรธรรมชาติ

และสิ่งแวดล้อมจังหวัดอ่างทอง

1. นายสุพร นิยมเนตร์ แทน ธนารักษ์พื้นที่อ่างทอง
2. นายอภิชาติ มุขประดับ แทน นายแพทย์สาธารณสุขจังหวัดอ่างทอง
3. นายยุทธชัย จิตอารีรัตน์ แทน ผู้อำนวยการสำนักงานเจ้าท่าภูมิภาคสาขาอยุธยา
4. นางสาวกรรณิกา วงษ์ศิลป์ แทน นายอำเภอไชโย
5. ว่าที่ ร.ต.อุดม วงษ์ศิลป์ แทน นายกเทศมนตรีตำบลไชโย

**ผู้เข้าร่วมประชุม**

1. นายวิชัย สุขเลี้ยง ผู้อำนวยการกองช่าง เทศบาลตำบลไชโย
2. นายวรพงศ์ เกตุดิษฐ์ นักวิเคราะห์นโยบายและแผนปฏิบัติการ สำนักงาน

จังหวัดอ่างทอง

1. นางสาวศิริรัตน์ วายุครุช ผู้ขออนุญาต
2. นายรักศักดิ์ รุจิเนตร ผู้ขออนุญาต

**ระเบียบวาระที่ ๑** **เรื่องที่ประธานแจ้งให้ที่ประชุมทราบ**

ด้วยนางสาวศิริรัตน์ วายุครุช อายุ 26 ปี บ้านเลขที่ ๔๗ หมู่ที่ ๑ ตำบลชัยฤทธิ์ อำเภอไชโย จังหวัดอ่างทอง มีความประสงค์ขอหนังสือรับรองของจังหวัดว่า การก่อสร้างกระชังเลี้ยงปลาริมแม่น้ำเจ้าพระยา บริเวณหมู่ที่ ๔ ตำบลจรเข้ร้อง อำเภอไชโย จังหวัดอ่างทอง ไม่เป็นอุปสรรคต่อแผนพัฒนาจังหวัด ผังเมืองรวม และการรักษาสภาพแวดล้อมของจังหวัด บริเวณริมแม่น้ำเจ้าพระยา หมู่ที่ ๔ ตำบลจรเข้ร้อง อำเภอไชโย จังหวัดอ่างทอง

จึงได้เชิญคณะกรรมการฯ สำรวจพื้นที่ก่อสร้าง และร่วมประชุม เพื่อพิจารณาถึงผลกระทบที่จะเกิดขึ้นจากการอนุญาตให้ก่อสร้างสิ่งล่วงล้ำลำน้ำ ในพื้นที่จังหวัดอ่างทองในวันนี้

**มติที่ประชุม** รับทราบ

**ระเบียบวาระที่ ๒** **เรื่องเพื่อทราบ**

**๒.๑ ข้อมูลรายละเอียดของการก่อสร้าง**

**ประธาน** เชิญนางสาวศิริรัตน์ วายุครุช ชี้แจงรายละเอียดการก่อสร้างกระชังเลี้ยงปลาริมแม่น้ำเจ้าพระยา บริเวณหมู่ที่ ๔ ตำบลจรเข้ร้อง อำเภอไชโย จังหวัดอ่างทอง

**น.ส.ศิริรัตน์** ดิฉันนางสาวศิริรัตน์ วายุครุช อายุ 26 ปี บ้านเลขที่ ๔๗ หมู่ที่ ๑ ตำบลชัยฤทธิ์

อำเภอไชโย จังหวัดอ่างทองมีความประสงค์ยื่นขออนุญาตก่อสร้างสิ่งล่วงล้ำลำน้ำ คือกระชังเลี้ยงปลา จำนวน ๖ กระชัง ริมแม่น้ำเจ้าพระยา บริเวณหมู่ที่ ๔ ตำบลจรเข้ร้อง อำเภอไชโย จังหวัดอ่างทอง แต่ละกระชังมีความกว้าง ๑๒ เมตร ยาว ๒๐ เมตร

**มติที่ประชุม** รับทราบ

**ประธาน** เชิญนายอำเภอไชโยในฐานะเจ้าของพื้นที่ให้ข้อมูลเพิ่มเติม

**ผู้แทนนายอำเภอไชโย** อำเภอไชโยมอบหมายให้เทศบาลตำบลไชโย จัดประชุมประชาคมรับฟัง

ความคิดเห็นจากประชาชนในพื้นที่ เมื่อวันที่ ๑๑ มิถุนายน ๒๕๖๑ ประชาชนส่วนใหญ่ให้ความเห็นชอบ แต่มีข้อสังเกตเรื่องผลกระทบต่อผู้อยู่ใกล้เคียง

**มติที่ประชุม** รับทราบ

**2.2 ข้อกฎหมายและระเบียบที่เกี่ยวข้อง ประกอบการอนุญาตปลูกสร้างอาคาร**

**หรือสิ่งอื่นใดล่วงล้ำลำน้ำ**

**ประธาน** มอบฝ่ายเลขานุการฯ

**หัวหน้าสำนักงานจังหวัด**  **1.กฎกระทรวง ฉบับที่ 63** (พ.ศ.2537) ออกตามความในพระราชบัญญัติการเดินเรือในน่านน้ำไทย พระพุทธศักราช 2456

**ข้อ 2 ผู้ใดประสงค์จะขออนุญาตปลูกสร้างอาคารหรือสิ่งอื่นใดล่วงล้ำลำแม่น้ำ** ให้ยื่นคำขอตามแบบที่อธิบดีกรมเจ้าท่ากำหนด โดยระบุวัตถุประสงค์ในการใช้อาคารหรือสิ่งอื่นใดที่ขออนุญาตพร้อมด้วยหลักฐานและเอกสารต่างๆ ประกอบด้วย

1.1 สำเนาทะเบียนบ้าน และสำเนาบัตรประจำตัวประชาชน/บัตรประจำตัวข้าราชการ

1.2 หลักฐานแสดงความเป็นเจ้าของกรรมสิทธิ์ หรือเป็นผู้มีสิทธิครอบครอง

1.3 แบบแปลนรายละเอียด โดยวิศวกรหรือผู้รับรอง

1.4 แผนผังแสดงบริเวณที่ขออนุญาตและบริเวณใกล้เคียง

1.5 หนังสือของจังหวัดที่รับรองว่า การปลูกสร้างไม่เป็นอุปสรรคต่อแผนพัฒนาจังหวัด ผังเมือง และการรักษาสภาพแวดล้อมของจังหวัด

1.6 รายงานการวิเคราะห์ผลกระทบสิ่งแวดล้อม

**ข้อ ๕ เจ้าท่าอาจอนุญาตให้ปลูกสร้างอาคารหรือสิ่งอื่นใดล่วงล้ำลำแม่น้ำที่ไม่มีลักษณะตามข้อกำหนดในข้อ ๔ เป็นการเฉพาะรายได้** และเมื่อเจ้าท่าได้อนุญาตแล้วให้ประกาศลักษณะของอาคารหรือลักษณะของการล่วงล้ำลำแม่น้ำนั้นในราชกิจจานุเบกษา และให้ถือเป็นหลักเกณฑ์ในการอนุญาตต่อไปได้

**2.ประกาศกรมเจ้าท่า ที่ 2๕1/254๑** ลงวันที่ 2๒ มิถุนายน 254๑ เรื่อง ลักษณะของอาคารและการล่วงล้ำลำแม่น้ำที่พึงอนุญาตได้

**กระชังเลี้ยงสัตว์น้ำ**

ก.ตัวกระชังต้องทำด้วยอวนหรือวัสดุอื่นใดที่มีลักษณะและคุณสมบัติเช่นเดียวกับอวน และเมื่อน้ำลงต่ำสุดก้นกระชังต้องลอยสูงกว่าพื้นท้องน้ำ

ข.วัสดุที่ใช้พยุงกระชังต้องลอยพ้นน้ำ และสามารถมองเห็นได้ชัดเจนตลอดเวลา

ค.การปักเสายึดตัวกระชัง ต้องปักห่างกันไม่น้อยกว่า ๓.๐๐ เมตร และห้ามผูกยึดกระชังกับขอบฝั่ง

ง.ห้ามสร้างที่พักอาศัยหรือพื้นแผ่นทึบบนกระชัง

จ.ต้องติดตั้งธงสีแดงและไฟสัญญาณเป็นระยะโดยรอบขอบเขตที่วางกระชังตามความเหมาะสมในแต่ละพื้นที่

**ประธาน** ขอเชิญผู้แทนจากกรมเจ้าท่าชี้แจงรายละเอียดเพิ่มเติม

**ผู้แทน สนง.เจ้าท่าฯ** หลักเกณฑ์การขออนุญาตก่อสร้างสิ่งล่วงล้ำลำน้ำ ประเภทกระชังเลี้ยงปลา ในส่วนนี้เป็นขั้นตอนในการหนังสือรับรองจากจังหวัดว่า การก่อสร้างไม่เป็นอุปสรรคต่อแผนพัฒนาจังหวัด ผังเมืองรวม และการรักษาสภาพแวดล้อมของจังหวัด เพื่อประกอบการพิจารณาอนุญาตของกรมเจ้าท่า ตามกฎกระทรวงฉบับที่ ๖๓ เนื่องจากการก่อสร้างสิ่งล่วงล้ำลำน้ำ ต้องได้รับอนุญาตตามกฎกระทรวงฯ ซึ่งกำหนดขั้นตอนการขออนุญาตไว้ว่าต้องยื่นเอกสารต่างๆ โดยต้องได้รับความยินยอมเป็นลายลักษณ์อักษรจากเจ้าของ หรือผู้ดูแลที่ดินที่ก่อสร้าง ทั้งนี้ เมื่อได้รับความเห็นชอบจากจังหวัดแล้ว ผู้ขออนุญาตสามารถยื่นขออนุญาตได้ที่กรมเจ้าท่า หรือองค์กรปกครองส่วนท้องถิ่นในพื้นที่

**มติที่ประชุม** รับทราบ

**ระเบียบวาระที่ ๓** **เรื่องเพื่อพิจารณา**

ขอความเห็นชอบการก่อสร้างกระชังเลี้ยงปลาริมแม่น้ำเจ้าพระยา บริเวณหมู่ที่ ๔ ตำบลจรเข้ร้อง อำเภอไชโย จังหวัดอ่างทอง ของนางสาวศิริรัตน์ วายุครุช

**ประธาน** มอบฝ่ายเลขานุการ

**ผู้แทน หน.สนจ.อท.** ตามที่นางสาวศิริรัตน์ วายุครุช อายุ 26 ปี บ้านเลขที่ ๔๗ หมู่ที่ ๑ ตำบลชัยฤทธิ์ อำเภอไชโย จังหวัดอ่างทอง มีความประสงค์ขอหนังสือรับรองของจังหวัดว่า การก่อสร้างกระชังเลี้ยงปลาริมแม่น้ำเจ้าพระยา บริเวณหมู่ที่ ๔ ตำบลจรเข้ร้อง อำเภอไชโย จังหวัดอ่างทอง ไม่เป็นอุปสรรคต่อแผนพัฒนาจังหวัด ผังเมืองรวม และการรักษาสภาพแวดล้อมของจังหวัด บริเวณริมแม่น้ำเจ้าพระยา หมู่ที่ ๔ ตำบลจรเข้ร้อง อำเภอไชโย จังหวัดอ่างทอง เพื่อประกอบการยื่นเรื่องขออนุญาตก่อสร้างสิ่งล่วงล้ำลำน้ำนั้น เพื่อเป็นการตรวจสอบข้อมูลในเบื้องต้น จังหวัดจึงได้มอบหมายให้หน่วยงานที่เกี่ยวข้องดำเนินการแล้ว ดังนี้

1. มีหนังสือจังหวัดอ่างทอง ด่วนที่สุด ที่ อท 0017.2/๕๐๓๖ ลงวันที่ ๖ มิถุนายน 25๖๑ และหนังสือ ด่วนที่สุด ที่ อท 0017.2/๕๐๓๗ ลงวันที่ ๖ มิถุนายน 25๖๑ มอบหมายให้สำนักงานทรัพยากรธรรมชาติและสิ่งแวดล้อมจังหวัดอ่างทอง และสำนักงานโยธาธิการและผังเมืองจังหวัดอ่างทอง ดำเนินการสำรวจพื้นที่ และพิจารณาว่าการก่อสร้างกระชังเลี้ยงปลาริมแม่น้ำเจ้าพระยา บริเวณหมู่ที่ ๔ ตำบลจรเข้ร้อง อำเภอไชโย จังหวัดอ่างทอง เป็นอุปสรรคต่อผังเมืองรวม และการรักษาสภาพแวดล้อมของจังหวัดหรือไม่
2. มีหนังสือจังหวัดอ่างทอง ด่วนที่สุด ที่ อท 0017.2/๕๐๓๘ ลงวันที่ ๖ มิถุนายน 25๖๑ ให้อำเภอไชโยแจ้งองค์กรปกครองส่วนท้องถิ่นในพื้นที่ จัดประชุมรับฟังความคิดเห็นของประชาชนว่าการก่อสร้างกระชังเลี้ยงปลาฯ ดังกล่าวมีผลกระทบต่อประชาชนที่อยู่บริเวณใกล้เคียงหรือไม่อย่างไร และจากการตรวจสอบเอกสารประกอบการขออนุญาตในเบื้องต้นแล้วปรากฎว่า นางสาวศิริรัตน์ วายุครุช ได้ยื่นเอกสารตามที่กำหนดไว้ในกฎกระทรวงฉบับที่ ๖๓ (พ.ศ.๒๕๓๗) ครบถ้วน

ในลำดับต่อไป ขอให้หน่วยงานที่เกี่ยวข้องชี้แจงรายละเอียดเพิ่มเติม ดังนี้

**ผลกระทบต่อผังเมืองรวม**

**ผู้แทน สนง.โยธาธิการฯ** สำนักงานโยธาธิการและผังเมืองจังหวัดอ่างทอง ได้ดำเนินการ

สำรวจพื้นที่และพิจารณาแล้วว่าการก่อสร้างดังกล่าวอยู่ในเขตผังเมืองรวมจังหวัดอ่างทอง ตามกฎกระทรวงให้ใช้บังคับผังเมืองรวมจังหวัดอ่างทอง พ.ศ.255๘ ที่ดินดังกล่าวกำหนดไว้เป็นที่ดินประเภทชุมชน (สีชมพู) ซึ่งการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะ ให้มีที่ว่างตามแนวขนานริมฝั่งตามสภาพธรรมชาติของแม่น้ำเจ้าพระยาไม่น้อยกว่า ๑๕ เมตร และที่ดินริมฝั่งแม่น้ำ ลำคลอง หรือแหล่งน้ำสาธารณะไม่น้อยกว่า ๖ เมตร เว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภค ทั้งนี้ การก่อสร้างกระชังเลี้ยงปลาริมแม่น้ำเจ้าพระยาตามที่ยื่นขออนุญาต ต้องปฏิบัติให้เป็นไปตามกฎกระทรวงฯ

**มติที่ประชุม** รับทราบ

**ผลกระทบต่อสภาพแวดล้อมกับประชาชนที่อยู่บริเวณใกล้เคียง**

**ผู้แทน ผอ.ทสจ.อท.** สำนักงานทรัพยากรธรรมชาติและสิ่งแวดล้อมจังหวัดอ่างทอง ได้ดำเนินการสำรวจพื้นที่ และพิจารณาแล้วว่าการก่อสร้างกระชังเลี้ยงปลาฯ ในพื้นที่ดังกล่าวไม่เป็นอุปสรรคต่อการรักษาสภาพแวดล้อมของจังหวัด และไม่เข้าข่ายเป็นโครงการที่ต้องจัดทำรายงานการวิเคราะห์ผลกระทบสิ่งแวดล้อม (EIA)

**มติที่ประชุม** รับทราบ

**ผลกระทบต่อแผนพัฒนาจังหวัด**

**หัวหน้าสำนักงานจังหวัด** สำนักงานจังหวัดอ่างทองได้ตรวจสอบแผนพัฒนาจังหวัดประจำปี

งบประมาณ พ.ศ.๒๕61 – 2564แล้ว เห็นว่า การยื่นขออนุญาตก่อสร้างกระชังเลี้ยงปลาริมแม่น้ำเจ้าพระยา บริเวณหมู่ที่ ๔ ตำบลจรเข้ร้อง อำเภอไชโย จังหวัดอ่างทอง ของนางสาวศิริรัตน์ วายุครุช ไม่ขัดกับแผนพัฒนาจังหวัดแต่อย่างใด

**มติที่ประชุม** รับทราบ

**การจัดเวทีรับฟังความคิดเห็นของประชาชน**

**ผู้แทนนายอำเภอไชโย** อำเภอไชโยมอบหมายให้เทศบาลตำบลไชโย จัดประชุมประชาคมรับฟังความคิดเห็นจากประชาชนในพื้นที่ เมื่อวันที่ ๑๑ มิถุนายน ๒๕๖๑ ประชาชนส่วนใหญ่ให้ความเห็นชอบ แต่มีข้อสังเกตเรื่องผลกระทบต่อผู้อยู่ใกล้เคียง

**ผู้แทน สนง.โยธาธิการฯ** ขอความร่วมมือให้ผู้ขออนุญาตหลีกเลี่ยงการสร้างกระชังบริเวณหน้าเขื่อนป้องกันตลิ่งด้วย

**ผู้แทน สสจ.อ่างทอง** มีข้อสังเกตเพิ่มเติม คือให้ผู้ขออนุญาตกำหนดมาตรการรับมือในกรณีที่เกิดภาวะปลาตายในกระชังจำนวนมากๆ ควรจะต้องมีวิธีจัดการที่ถูกสุขลักษณะ

**นายรักศักดิ์** ถ้าเกิดภาวะปลาตายจำนวนมากๆ จะดำเนินการกำจัดซากปลาด้วยการฝังทั้งหมด แต่ปลาที่จะเลี้ยงทั้งหมดมีไม่เกิน ๑,๐๐๐ ตัว เพราะเลี้ยงเพื่อยังชีพในครัวเรือน ไม่ได้เลี้ยงเพื่อประกอบอุตสาหกรรม

**ผู้แทน สนง.เจ้าท่าฯ** จากการตรวจสอบเส้นทาง/ร่องน้ำการเดินเรือ พบว่ากระชังเลี้ยงปลาไม่กระทบต่อเส้นทางการเดินเรือ แต่ขอให้ตรวจสอบเรื่องผังเมือง รวมทั้งเอกสารการขออนุญาตตามกฎกระทรวงฯ ด้วย โดยสามารถยื่นขออนุญาตได้ที่กรมเจ้าท่า หรือองค์กรปกครองส่วนท้องถิ่นในพื้นที่

**ประธาน** ขอหารือกับกรรมการทุกท่านเพิ่มเติมว่า เห็นควรมอบหมายให้อำเภอ หรือองค์กรปกครองส่วนท้องถิ่นในพื้นที่ คอยดูแลหากเกิดกรณีปลาตายจำนวนมากๆ ด้วยหรือไม่

**นายรักศักดิ์** เราได้ให้คำมั่นกับที่ประชุมประชาคมไว้แล้วว่า หากเกิดปัญหาผลกระทบต่อประชาชนในกรณีที่ปลายตายจำนวนมากๆ จนมีการร้องเรียน เราก็จะเลิกเลี้ยงปลาในกระชังทันที

**ผู้แทน สนง.โยธาธิการฯ** ขอให้ประสานกับทางสำนักงานประมงจังหวัด เพื่อตรวจสอบด้วยว่า การก่อสร้างกระชังเลี้ยงปลานี้อยู่ในเขตเพาะเลี้ยงสัตว์น้ำสำหรับกิจการเพาะเลี้ยงสัตว์น้ำควบคุมหรือไม่

**ผู้แทน หน.สนจ.อท.** ฝ่ายเลขาฯ จะรับไปดำเนินการตรวจสอบเรื่องเขตเพาะเลี้ยงสัตว์น้ำสำหรับกิจการเพาะเลี้ยงสัตว์น้ำควบคุมต่อไป

**ประธาน** หากกรรมการท่านอื่นไม่มีข้อสงสัย ขอปิดประชุม

**มติที่ประชุม** ที่ประชุมมีมติเห็นชอบว่า การก่อสร้างกระชังเลี้ยงปลาริมแม่น้ำเจ้าพระยา บริเวณหมู่ที่ ๔ ตำบลจรเข้ร้อง อำเภอไชโย จังหวัดอ่างทอง โดยนางสาวศิริรัตน์ วายุครุช อายุ 26 ปี บ้านเลขที่ ๔๗ หมู่ที่ ๑ ตำบลชัยฤทธิ์ อำเภอไชโย จังหวัดอ่างทอง ไม่ขัดต่อแผนพัฒนาจังหวัด ผังเมืองรวม และการรักษาสภาพแวดล้อม โดยคณะกรรมการฯ มีข้อสังเกตให้ผู้ขออนุญาตต้องกำหนดมาตรการป้องกันผลกระทบต่อสิ่งแวดล้อมและชุมชน ในกรณีที่เกิดภาวะปลาตายในกระชังจำนวนมากๆ รวมทั้งให้ฝ่ายเลขานุการ คือสำนักงานจังหวัดอ่างทองตรวจสอบด้วยว่า พื้นที่ที่ขออนุญาตก่อสร้างกระชังเลี้ยงปลานั้นอยู่ในเขตเพาะเลี้ยงสัตว์น้ำสำหรับกิจการเพาะเลี้ยงสัตว์น้ำควบคุม ตามพระราชกำหนดการประมง พ.ศ. ๒๕๕๘ หรือไม่

**ระเบียบวาระที่ ๔ เรื่องอื่นๆ**

ไม่มี

**เลิกประชุม** เวลา ๑๒.๐๐ น.

(นายวรพงศ์ เกตุดิษฐ์) ผู้จดรายงานการประชุม

นักวิเคราะห์นโยบายและแผนปฏิบัติการ

(นางสาววีรวรรณ จันทนเสวี) ผู้ตรวจรายงานการประชุม

ผู้อำนวยการกลุ่มงานยุทธศาสตร์และข้อมูลเพื่อการพัฒนาจังหวัด

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*